کیپٹن_حسین_خان
ریٹائرمنٹ کے بعد
آپ 1945؁ء میں ریٹائرڈ ہونے کے بعد 1947؁ء تک گھر میں ہی رہے۔ اپریل 1947؁ء میں جب برصغیر میں دو قومیت کے سوال پیدا ہوئے اور ہندو مسلم فسادات شروع ہونے لگئے تو تقسیم کے اس وقت انگریز حکومت ہند نے آئین تقسیم ہند کے تحت والیان ریاستوں کو یہ اختیار دے دیا کہ آپ چائیں تو ہندوستان یا پاکستان میں شامل ہو جائیں چائیں تو مکمل طور پر پاک و ہند سے علحیدہ خود مختار ریاست قائم کر لیں اسی کشمکش میں پونچھ اور سدھنوتی میں سیاسی جلسے جلوس کیے جانے لگے اور کشمیر کا پاکستان کے ساتھ الحاق کرنے کی کوششیں مزید تیز ہو گئی اس معاملہ کو دبانے کے لئے مہاراجہ ہری سنگھ نے راولاکوٹ کا دورہ کرنے کا پروگرام بنایا مہاراجہ کشمیر کی راولاکوٹ آمد پر کرنل خان محمد خان نے پونچھ اور سدھنوتی کے مقامی سابقہ برطانوی فوج سے ریٹائر فوجیوں کو باوردی جمع کر کے مہاراجہ کشمیر کو سلامی دینے کے لئے تیار کیا دراصل یہ سلامی کرنل خان محمد خان مہاراجہ کشمیر کے شان میں یا کسی اعزاز میں نہیں دلانا چاہتے تھے بلکہ یہ سلامی مہاراجہ کشمیر کو پہلی اور دوسری جنگ عظیم سے ریٹائرڈ فوج کی طاقت کو شو کرنے اور مہاراجہ کشمیر کو الحاق پاکستان کے لئے دباؤ ڈالنے کے لئے تھی مگر کیپٹن حسین خان نے کرنل خان محمد خان کے اس پروگرام سے اختلاف کر دیا اور مہاراجہ کشمیر کے اس دورے راولاکوٹ میں شامل نہ ہوئے مہاراجہ کشمیر راولاکوٹ آئے تو یہاں ہزاروں سابقہ برطانوی فوج سے ریٹائر فوجیوں کا جم غفیر دیکھ کر مہاراجہ کشمیر گھبرا گے اور بغیر کسی خطاب کیے واپس جموں چلا گے اور ساتھ ہی یہاں پونچھ میں زیادہ سے زیادہ فوج تعینات کرنے کا حکم بھی دے دیا اور وزیر پونچھ بہیم سنگھ اور ڈوگرہ آرمی کے کمانڈر انچیف پونچھ کو یہ ہدایت کی کہ راولاکوٹ جا کر برطانوی فوج سے ریٹائر فوجیوں سے میٹنگ کر کے وہاں کے حالاتت درست کریں اس میشن پر ڈوگرہ فوج کے انگریز کمانڈر انچیف پونچھ نے راولاکوٹ اور سدھنوتی کے مقامی برطانوی فوج سے ریٹائر فوجیوں کے ساتھ ایک میٹنگ رکھی اور راولاکوٹ تھانہ میں تعینات ایس ایچ او اعظم عباسی کو خط لکھا کہ اس میٹنگ میں کیپٹن حسین خان کی شمولیت کو یقینی بنائیں ورنہ اپنی نوکری سے ہاتھ دھولیں۔ SHO صاحب نے کیپٹن صاحب کو خط لکھا کہ آپ میٹنگ میں شرکت کریں۔ مگر کیپٹن حسین خان نے شرکت سے انکار کر دیا تو ایس ایچ او صاحب کے والد ڈاکٹر حیات عباسی کیپٹن حسین کے گھر آئے اور ان کی والدہ کو بتایا کہ اگر کیپٹن حسین خان میٹنگ میں شامل نہ ہوئے تو ہمارے ایس ایچ او صاحب کی نوکری چلی جائے گی اس طرح آپ کی والدہ نے آپ کو شمولیت کے لئے راضی کر لیا دوسرے دن آپ اپنی گھوڑی پر سوار ہو کر وزیر پونچھ بھیم سنگھ اور ڈوگرہ فوج کے انگریز کمانڈر انچیف پونچھ اور جموں و کشمیر فوج کے انگریز کمانڈر انچیف اور آئی۔جی۔پی سے راولاکوٹ ڈاک بنگلہ میں میٹنگ کی ان کے علاوہ راولاکوٹ اور سدھنوتی کے سابقہ برطانوی فوج سے ریٹائر فوجی شخصیات نے بھی شرکت کی۔ اس میٹنگ میں تمام لوگوں کو آزادی کے لئے بغاوت سے باز رہنے کی ہدایت کی گئی یہ میٹگ تین گھنٹے تک جاری اور اس دوران میں کیپٹن حسین خان خاموش رہے تو انگریز کمانڈر انچیف نے کیپٹن صاحب کو مخاطب کر کہ کہا کہ اگر آپ ان لوگوں کو بغاوت سے روکیں اور خود جنگ آزادی سے لاتعلق رہیں تو آپ کو ایک بڑی جاگیر راولاکوٹ میں ملٹری کالج حکومت میں حصہ دیا جائیگا اس پر کیپٹن حسین خان نے صرف اتنا جواب دیا کہ جو ان جلسے جلوسوں میں پاکستان میں شامل ہونے کا مطالبہ کر رہے ہیں ان کی بات مان لو ورنہ میں کہتا ہوں کہ جنگ ہو گی یہ کہتے ہوئے آپ میٹنگ سے اٹھ گئے تو ڈوگرہ پولیس کے آئی جی نے ان کو فوراً گرفتار کرنے کا حکم دے دیا مگر انگریز فوجی کمانڈر نے ان کو ایسا کرنے سے روکا اور کیپٹن حسین خان اپنی گھوڑی پر سوار ہو کر واپس گھر آئے دوسرے دن ان کے بلاضمانت وارنٹ گرفتاری جاری ہو گئے۔ اس سے قبل کیپٹن حسین خان نے گاؤں گاؤں جا کر لوگوں کو جنگ کے لئے آمادہ کر دیا تھا۔ آپ نے میرالگلہ بنجونسہ کے مقام پر لوگوں کو جمع کیا اُن سے پوچھا کہ اگر آپ لوگ میرا ساتھ دیں تو میں مہاراجہ ہری سنگھ کے خلاف جنگ کروں۔ اس طرح اس مقام پر سدوزئیوں کی قدیم روایت کے مطابق تلوار اور قرآن مجید پر لوگوں نے جنگ کے لیے قسم اٹھائی دوسرے دن اپنی 70000 جمع پونجی لیکر پاکستان کی طرف رات کی تاریکی میں روانہ ہو گئے انہوں نے بہت سارے جاگیرداروں سے اس سلسلہ میں رابطے کیے مگر خاطرخواہ جواب نہ ملا زیادہ تر لوگوں کا خیال تھا کہ کیپٹن حسین خان ہماری جاگیریں بھی بند کروادے گا مہاراجہ کشمیر کے ساتھ جنگ نہیں ہو سکتی بہرحال آپ پاکستان میں داخل ہوئے اور علاقہ فرنٹیئر سے ایمونیشن اور ہتھیار خریدنے میں مصروف ہو گئے اس دوران میں انہوں نے راولپنڈی ایک ہوٹل میں قیام کیا اور بہت سے فوجی جوانوں اور آفیسران سے ملاقاتیں کیں آپ نے درہ کُرم سے ایمونیشن و ہتھیار خریدے اور اپنے ساتھ جو 200 برطانوی فوج سے ریٹائر فوجی لائے تھے ان کے ہمرہ اسلحہ وغیرہ لے کر واپس مری کے سنگلاح پہاڑی پر 20 ستمبر 1947ء کو اپنا مرکز قائم کیا